Piken fra varieteen

Piken fra varieteen (italiensk originaltittel: Luci del varietà) er en italiensk dramafilm fra 1950 produsert og regissert av Federico Fellini og Alberto Lattuada. Hovedrollene spilles av Peppino De Filippo, Carla Del Poggio og Giulietta Masina. Filmen følger livet til en omreisende teatertrupp og de konflikter som oppstår når et nytt medlem trer inn i truppen.

Handling 

Filmen følger en fattig teater-trupp som sliter med å tjene penger. De reiser fra by til by, og opptrer for små folkemengder. De kommer i kontakt med amatøren Liliana, som bruker sine siste penger for å hjelpe dem videre på reisen deres. Dette sparer gruppen for flere kilometers gåing, og fører til at de aksepterer henne som en del av gruppen deres.

Liliana gjør umiddelbar suksess i deres forestillinger, ikke så mye for sitt talent som for sitt avslørende kostyme. De får snart muligheten til å opptre for større og større publikum. Gruppens leder, Checco, mister snart interessen for de andre i troppen, i sin begeistring for det nye innslaget. Dette inkluderer hans forlovede Melina.

Medvirkende 
 Peppino De Filippo - Checco Dal Monte
 Carla Del Poggio - Liliana 'Lily' Antonelli
 Giulietta Masina - Melina Amour
 John Kitzmiller - Johnny
 Dante Maggio - Remo

Referanser

Eksterne lenker

Italienske dramafilmer
Italienskspråklige filmer
Filmer fra 1950
Filmer regissert av Federico Fellini